સુરેન્દ્રનગર જિલ્લામાં વરસાદને લીધે અનેક વૃક્ષો અને થાંભલાઓ પડી ગયા હતા. વીજ કંપની દ્વારા રીપેરીંગની કામગીરી માટે કર્મચારીઓને ગામડાઓમાં મોકલવામાં આવ્યા હતા ત્યારે મુળી તાલુકાના ટીકર ગામે લાઈન નાખવાની કામગીરી ચાલી રહી હતી. આ દરમિયાન વીજ થાંભલો પડતા લાઈન આસીસ્ટન્ટનું મોત થયું હતું. આ બનાવની જાણ થતા તાત્કાલિક વીજ અધિકારીઓ ઘટના સ્થળે દોડી જઈ યુવાનની લાશને પી.એમ. માટે મુળી હોસ્પિટલ ખસેડી હતી. પાટડીના સમજુબહેન કોળીને ઘરમાં સ્વીચ ચાલુ કરતા જ વીજશોક લાગતા ઘટના સ્થળે મોત નીપજ્યું હતું.